Svaret er ja - alle udlejningsmodeller er godt polstret til at modstå forårets og efterårets lunefulde vejr. Takket være den indbyggede varmeovn, som kører på gas (og i nogle tilfælde strøm), er indeklimaet ganske behageligt, selv når temperaturen falder udenfor. Nogle modeller har også indbygget gulvvarme - dog kun når autocamperen er tilsluttet strøm.
Planlægger du at leje en autocamper i vintermånederne, fx. for at tage på vintercamping eller skiferie til Sverige, Norge eller Alperne hvor der er sne, is og meget koldt - så skal du være opmærksom på, at ikke alle vores udlejningspartnere tilbyder autocampere der er vinterisoleret. Tag kontakt i god tid, så finder vi sammen en løsning.